**11- та учебна седмица** Домашна работа по Български език-4 клас

*Моля, препишете в тетрадките:* **Главни части на простото изречение**

Главните части на простото изречение са: **подлог** ( показва кой извършва действието) и **сказуемо** ( показва самото действие). Най- често подлогът е съществително име или лично местоимение, а сказуемото най- често се изразява чрез глагол. Когато съществителното име от мъжки род единствено число е подлог в изречението и се членува, то приема пълен член ( -ът, -ят). Когато не е подлог, приема кратък член ( - а, - я).

Домашна работа по четене- 4 клас

*Моля, прочетете „ Сняг “ от читанката на стр. 51 и попълнете учебната тетрадка на стр. 20.*

Домашна работа по Човекът и обществото- 4 клас

*Моля, препишете в тетрадките:*

**Културно развитие на България**

България е неделима част от европейската и световна култура. Картините на Владимир Димитров- Майстора, Златю Бояджиев и други наши художници красят не една галерия по света. На световните сцени са пели и пеят Борис Христов, Николай Гяуров, Райна Кабаиванска. Творбите на много български автори като Йордан Йовков, Елин Пелин, Иван Вазов са преведени на повече от 30 езика. Славата на България по света разнасят и спортистите. Двама български космонавти видяха планетата ни от Космоса, имаме научна база на най- студения континент- Антарктида. Забележителни са постиженията и на българската наука. Български деца заемат челни места на международни състезания и конкурси.

*Творческа задача ( по желание) :* Моля, проучете какво са дали българите на света ( научни открития, спортни постижения, рекорди ) и го представете на класа по начин, който желаете- слайдшоу, разказ, постер и др.